CELEX: 62012CN0411
Language: sl
Date: 2012-09-07 00:00:00
Title: Zadeva C-411/12: Tožba, vložena 7. septembra 2012 – Evropska komisija proti Italijanski republiki

17.11.2012   
            
            
               SL
            
            
               Uradni list Evropske unije
            
            
               C 355/10
            
         Tožba, vložena 7. septembra 2012 – Evropska komisija proti Italijanski republiki
   (Zadeva C-411/12)
   2012/C 355/16
   Jezik postopka: italijanščina
   
      Stranki
   
   
      Tožeča stranka: Evropska komisija (zastopniki: B. Stromsky, S. Thomas in D. Grespan, zastopniki)
   
      Tožena stranka: Italijanska republika
   
      Predloga tožeče stranke
   
   
               —
            
            
               Ugotovi naj se, da Italijanska republika s tem, da v predpisanih rokih ni sprejela vseh ukrepov, potrebnih za odpravo programa državnih pomoči, ki je bil ugotovljen kot nezakonit in nezdružljiv s skupnim trgom z odločbo Komisije 2011/746/EU z dne 23. februarja 2011 o državnih pomočeh št. C 38/B/2004 (ex NN 58/2004) in št. C 13/2006 (ex N 587/2005) in ki ga je Italija izvršila v korist družb Portovesme Srl, ILA SpA, Euralluminia SpA in Syndial SpA (izdana 24. februarja 2012 pod št. C(2011) 956 in objavljena v UL L 309, 24.11.2011, str. od 1 do 22), ni izpolnila obveznosti iz členov 3, 4 in 5 te odločbe in Pogodbe DEU).
            
         
               —
            
            
               Italijanski republiki naj se naloži plačilo stroškov postopka.
            
         
      Tožbeni razlogi in bistvene trditve
   
   Rok, ki je bil v odločbi določen za vračilo državnih pomoči, ki so bile razglašene za nezakonite, je potekel 24. junija 2011. Poleg tega bi morala tožena stranka Komisiji do 24. aprila 2011 sporočiti skupen znesek pomoči, ki jih je treba povrniti, ter sprejete in predvidene ukrepe za uskladitev z odločbo.
   Na dan vložitve te tožbe tožena stranka še ni sprejela potrebnih ukrepov za vračilo pomoči, dodeljenih upravičenim podjetjem, niti sporočila Komisiji zahtevanih informacij.